
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 660 

7 Σεπτεμβρίου 1998 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης στρεμ. 0,840 στη θέση 
Παλιοκαρυά περιοχής Κοινότητας Αγίας Άννας Ν. 


Εύβοιας. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επικύρωση καθορισμού οριογραμμής ρέμματος 2 

ΠΟΛΕΟΔΟΜΙΑ 

ΑΠΟΦΑΣΕΙΣ 


Χαρακτηρισμός ως διατηρητέα της όψης του κτιρίου 
που βρίσκεται στη Θεσσαλονίκη Ο.Τ. 141 και επί 
της οδού Εγνατίας αριθ. 54 κα καθορισμός ειδικών 
όρων και περιορισμών δόμησής του, φερομένου 
ως ιδιοκτησίας του Δημητρίου Σκλαβενίτη και ΣΙΑ 
Ο.Ε.». 3 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθμ. 2300 (1) 

Κήρυξη αναδασωτέας έκτασης στρεμ. 0,840 στη θέση 
Παλιοκαρυά περιοχής Κοινότητας Αγίας Άννας Ν. Εύ¬ 
βοιας. 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΣΤ. ΕΛΛΑΔΑΣ 
Έχοντας υπόψη: 

1. Τις διατάξεις του Ν. 2218/94 όπως τροποποιήθηκαν 
και συμπληρώθηκαν με το Ν. 2240/94 και το Ν. 2307/95 
σύμφωνα με τις οποίες καθιδρύθηκαν ως Β' βαθμός Τοπι¬ 


κής Αυτοδιοίκησης οι Νομαρχιακές Αυτοδιοικήσεις 
(ΝΑ.). 

2. Τις διατάξεις του Ν. 2503/97 «Διοίκηση - Οργάνωση - 

Στελέχωση» της περιφέρειας. καθώς και την 

6747/29.9.97 απόφαση του Γενικού Γραμματέα της περι¬ 
φέρειας περί αρμοδιοτήτων. 

3. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

4. Τις δ/ξεις του Ν. 998/79 «περί προστασίας Δασών 
κλπ» και ειδικότερα: 

α) του άρθρ. 41 παρ. 1, β) του άρθρου 38 παρ. 1. 

5. Τις δ/γές του Υπουργείου Γεωργίας: α) 
160417/1180/8.7.1980, β) 182447/3049/24.9.1980. 

6. Την Ηβ) 1744/4.8.98 αναφορά του Δασαρχείου Λί¬ 
μνης περί κηρύξεως αναδασωτέας έκτασης 0,840 στρεμ. 
στη θέση Παλιοκαρυά του ιδιωτικού δάσοτεμαχίου Νο 
1829 που κάηκε, αποφασίζουμε: 

Κηρύσσουμε αναδασωτέα με σκοπό την διατήρηση του 
χαρακτήρα δάσους και την προστασία και ανάπτυξη της 
δασικής βλάστησης με φυσική αναγέννηση (βάσει προ¬ 
γράμματος του Δασαρχείου της περιοχής της) την έκτα¬ 
ση των 0,840 στρεμ. που βρίσκεται στη θέση «Παλιοκα¬ 
ρυά του ιδιωτικού δασοτεμαχίου Νο 1829 Ν. Εύβοιας και 
προσδιορίζεται από τα στοιχεία Α - Β - Γ - Δ - Α και με όρια: 

Ανατολικά: Αγροτικό δρόμο 

Δυτικά: με ελαιοκτημα 

Βόρεια: ιδιωτικό δάσος 

Νότια: ελαιοκτημα 

όπως φαίνεται στο συν/νο σχεδιάγραμμα που αποτελεί 
αναπόσπαστο μέρος της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 6 Αυγούστου 1998 
Με εντολή Γεν. Γραμ. Περιφέρειας 
Ο Διευθυντής 

ΝΙΚΟΛΑΟΣ ΑΓΑΘΟΥ ΛΟΥΚΑΣ 

ΑΠ ΑΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθμ. 20/4632 οικ. (2) 

Επικύρωση καθορισμού οριογραμμής ρέμματος. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις του άρθρου 6 του Ν. 880/79 περί καθο¬ 
ρισμού των οριογραμμών ρεμμάτων. 

2. Τις διατάξεις του Π,Δ. 183/9/5.6.86 για μεταβίβαση 
αρμοδιοτήτων στους Νομάρχες. 

3. Την με αριθμ. 4014/6.8.98 απόφαση της Δ/νσης Τεχ. 
Υπηρεσιών Ν.Α.Πιερίας και το συνοδευτικό Τοπογραφικό 
Διάγραμμα με την οποία έγινε καθορισμός της οριογραμ¬ 


μής των ρεμμάτων που βρίσκονται σε τμήματα αυτ ού και 
στοιχεία «ΑΡΤΕΜΙ 1η από 1 - 33 και «ΑΡΤΕΜΙΣ 2η από 1 - 
48 κτηματικών περιοχών Δήμου Λιτοχώρου και κοινότη¬ 
τας Λεπτοκαριάς αντίστοιχα, αποφασίζουμε: 

Επικυρώνουμε το Τοπογραφικό Διάγραμμα που συνο¬ 
δεύει την με αριθμ. 4014/6.8.98 απόφαση της Δ.Τ.Υ.Ν.Α. 
Πιερίας με την οποία καθορίζεται η οριογραμμή σε τμή¬ 
ματα του ρέμματος που βρίσκονται σε κτηματικές περιο- 
χάς Δήμου Λιτοχώρου και κοινότητας Λεπτοκαρυάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 6 Αυγούστου 1998 
Ο Νομάρχης 
ΠΑΣΧ. ΜΠΡΟΦΙΔΗΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αρθμ. 3391 ( 3 ) 

Χαρακτηρισμός ως διατηρητέας της όψης του κτιρίου 
που βρίσκεται στη Θεσσαλονίκη Ο.Τ. 141 και επί της ο¬ 
δού Εγνατίας αριθ. 54 και καθορισμός ειδικών όρων 
και περιορισμών δόμησής του, φερομένου ως ιδιοκτη- 
σίαςτου Δημητρίου Σκλαβενίτη και ΣΙΑ Ο.Ε. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

- Του Ν. 1577/1985 (ΦΕΚ 210 Α') «Γενικός Οικοδομικός 
Κανονισμός» και ειδικότερα των άρθρων 3 και 4 αυτού, ό¬ 
πως τροποποιήθηκε μεταγενέστερα (άρθρο 1 Ν 
1772/1988-ΦΕΚ91 Α'). 

- Του Π.Δ. 358/1986 (ΦΕΚ 158 Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (α.α.) και (δ.δ.) που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

-Του Π.Δ. 92/1987 (ΦΕΚ51 Α') «Οργανισμός Υπουργεί¬ 
ου Βόρειας Ελλάδας» όπως τροποποιήθηκε και συμπλη¬ 
ρώθηκε με τις διατάξεις του Π.Δ/τος 492/1988 (ΦΕΚ 224 
Α'). 

2. Την απόφαση Υ 704/19.8.1988 (ΦΕΚ 575 Β') του Πρω¬ 
θυπουργού, γιατη μετονομασίατου Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Την απόφαση ΥΠΠΟ/ΔΙΛΑΠ/Τ/3046/ 51009/ 
14.10.1994 (ΦΕΚ 833 Β'/1994) για χαρακτηρισμό ως ιστο¬ 
ρικού τόπου του ιστορικού κέντρου Θεσσαλονίκης, όπου 
βρίσκεται και το κτίριο της οδού Εγνατίας αριθμ. 54 της 
Θεσσαλονίκης. 

4. Την από 5 Ιουνίου 1998 αιτιολογική έκθεση της Δ/νσης 
Πολιτισμού του Υπουργείου Μακεδονίας - Θράκης. 

5. Την από 10. Ιουνίου 1998 απάντηση του φερομένου 
ως ιδιοκτήτη του υπόψη κτιρίου με την οποία γνωστοποι¬ 
εί ότι συμφωνεί με τα διαλαμβανόμενα στην αιτιολογική 
έκθεση της Διεύθυνσης Πολιτισμού του Υπουργείου Μα¬ 
κεδονίας - Θράκης, αποφασίζουμε: 

1. Χαρακτηρίζουμε ως διατηρητέα την όψη του κτιρίου 
που βρίσκεται στη Θεσσαλονίκη, Ο.Τ. 141 και επί της ο¬ 
δού Εγνατίας αριθ. 54, φερόμενο ως ιδιοκτησίας του Δη¬ 
μητρίου Σκλαβενίτη και ΣΙΑ Ο.Ε. όπως φαίνεται στο συ¬ 
νημμένο τοπογραφικό διάγραμμα σε κλίμακα 1:200 που 
θεωρήθηκε από τη Δ/νση Πολιτισμούτου Υ.ΜΑ.Θ. και που 
σε σμίκρυνση αντίτυπό του δημοσιεύεται με την απόφα¬ 
ση αυτή. 

Επιτρέπεται: 

- Η αποκατάσταση της όψης επίτης Εγνατίας οδού στην 
αρχική της μορφή. 


- Η προσθήκη καθ’ ύψος σύμφωνα με τον ΓΟΚ μέχρι ε- 
ξαντλήσεως του συντελεστή δόμησης ως εξής: πρώτος 
όροφος προσθήκης σε υποχώρηση ένα μέτρο και σαρά¬ 
ντα εκατοστά (1,40 μ.) από την οικοδομική γραμμή. Οι υ¬ 
πόλοιποι όροφοι προσθήκης στην οικοδομική γραμμή με 
πλάγιες κλιμακωτές υποχωρήσεις. 

- Η αλλαγή χρήσης από κτίριο κατοικιών σε κτίριο γρα¬ 
φείων για τους παρακάτω κυρίως λόγους: 

α. Η όψη του κτιρίου έχει ενδιαφέρουσα αισθητική αξία 
ως τμήμα του μετώπου των κτιρίων που βρίσκονται στην 
οδό Εγνατίας. 

β. Αποτελεί μία ενότητα με τα γειτονικά κτίρια, 
γ. Αποτελεί μέρος του εμπορικού τομέα του ιστοοικού 
κέντρου της Θεσσαλονίκης, το οποίο ως σύνολο έχει ση¬ 
μαντική αρχιτεκτονική και πολεοδομική αξία. 

δ. Διαθέτει μία λιτή αλλά ενδιαφέρουσα οργάνωση ό¬ 
ψης συνδυάζοντας αρμονικά διάφορα αρχιτεκτονικά 
στοιχεία. 

2. Στη χαρακτηριζόμενη ως διατηρητέα όψη του κτιρί¬ 
ου, επιτρέπεται η επαναφορά της στην αρχική της μορφή. 

3. Στη χαρακτηριζόμενη ως διατηρητέα όψη του κτιρίου 
απαγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών και διακοσμητικών στοι¬ 
χείων της. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην Ελληνική γλώσσα, που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στο εξωτερικό του δια¬ 
τηρητέου κτιρίου, όπως και για την τοποθέτηση επιγρα¬ 
φών, απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ) και της δ/νσης 
Πολ/μού του ΥΜΑΘ. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, εντός προθεσμίας εξήντα (60) 
ημερών, αρχομένης από της επομένης της δημοσιεύσε- 
ως της στην Εφημερίδα της Κυβερνήσεως, σύμφωνα με 
τις διατάξεις του άρθρου 46 του Π.Δ. 18/1989 «Κωδικο¬ 
ποίηση Διατάξεων νόμων για το Συμβούλιο της Επικρά¬ 
τειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ούτε του Προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Αυγούστου 1998 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

